**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.** **76729 din 29.11.2023**

**REFERAT DE APROBARE**

privind aprobarea noii durate de implementare și a cheltuielilor estimate aferente finalizării proiectului **„Modernizare strada Prutului”, cod SMIS 152389**, finanțat în cadrul

Programului Operațional Regional 2014-2020

  Prin Programul Operațional Regional (POR) 2014-2020 s-a lansat cererea de proiecte pe Axa Prioritară 9: Sprijinirea regenerării economice și sociale a comunităților defavorizate din mediul urban

 Municipiul Târgu Mureș, fiind eligibil conform Ghidului solicitantului, a elaborat o cerere de finanțare cu titlul: **„Modernizare strada Prutului”**

Proiectul are ca scop creșterea accesului la infrastructura de drum pentru populația marginalizată identificată în teritoriul Strategiei de Dezvoltare Locală a Municipiului Târgu Mureș. Rezolvarea problemei circulației, pietonale și a traficului de cicliști se poate atinge prin modernizarea a căilor de comunicare terestră, adică drumuri, străzi și a lucrărilor conexe precum colectarea și evacuarea apelor pluviale, realizarea acceselor la proprietățile riverane aflate pe traseul străzii. Obiectivul propus prin prezentul proiect va fi realizat prin modernizarea străzii Prutului în lungime de 350 m (0,35 km) care face parte din categoria a III - a de străzi, cu două benzi de circulație.

**Situația existentă a proiectului**

De la semnarea contractului de finanțare nr. 7807/21.07.2022, până în prezent s-au semnat următoarele contracte în vederea implementării proiectului:

|  |  |  |  |
| --- | --- | --- | --- |
| **Nr. crt.** | **Tipul achiziției** | **(Nr. contract+ Sc câștigătoare)** | **Valoarea****Contractată lei** |
|  | Achiziția de servicii de consultanță pentru managementul proiectului | Finalizata Contract nr. 259/21.12.2022 – S.C. RMV FINANCE S.R.L. | 44.030,00 |
|  | Achiziția de servicii de informare și publicitate în cadrul proiectului |  FinalizatăContract nr. 20/24.03.2023 – S.C. ORACLER ADVERTISING S.R.L.. | 11.786,95 |
|  | Achiziția de servicii de consultanță pentru organizarea procedurilor de achiziție | Finalizată Contract nr. 258/21.12.2022 – S.C. ROMACTIV BUSINESS CONSULTING S.R.L.. | 41.650,00 |
|  | Achiziția serviciilor de proiectare și execuție lucrări de construcție | Finalizată Contract nr. 155/21.08.2023/ As. CITADIN PREST S.A. + ONE CAD STUDIO S.R.L. + INSTA GRUP S.R.L. | 2.352.206,82 |
|  | Achiziția serviciilor dirigintelui de șantier |  Finalizată Contract nr. 169 din 24.10.2023/PFA Costea Alexandru | 15.500,00 |
|  | Achiziție servicii de audit financiar al proiectului | Finalizată Contract nr. 43/24.04.2023 – Cabinet de Expertize Contabile Iosof Susana Irina | 8.000,00 |

**Probleme întâmpinate in implementarea proiectului**

În prezent ne confruntăm cu întârzieri în ceea ce privește implementarea activităților proiectului față de termenul inițial estimat în Cererea de finanțare, întârzieri care au intervenit ca urmare a întârzierilor înregistrare în desfășurarea procedurilor de achiziție a serviciilor de proiectare, execuție lucrări și asistență tehnică din partea proiectantului.

Detaliem principalele probleme sesizate, întâmpinate de către beneficiar în această perioada:

* În urma evaluării proiectul s-a semnat contractul de finanțare nr. 7807 în data de 21 iulie 2022. Bugetul local pe anul 2022 al Unității Administrativ Teritoriale - Municipiul Târgu Mureș a fost adoptat în luna februarie 2022 prin HCL nr. 43 din 9 februarie. Datorită faptului că la aceea dată încă nu a fost semnat contractul de finanțare, acesta nu a fost inclus în bugetul local. Bugetul proiectului a fost inclus în buget la rectificarea bugetară pe anul 2022, care a fost aprobată prin HCL nr. 331 din 29 septembrie 2022 referitoare la modificarea bugetului Unității Administrativ Teritoriale - Municipiul Târgu Mureș pe anul 2022.
* au existat întârzieri majore comparativ cu datele estimate de realizare a achiziției principale, proiectare și execuție. Contractul a fost semnat în 21.09.2023, însă au fost întâmpinate alte întârzieri în perioada elaborării PT. După constituirea garanției de bună execuție pentru contractul de lucrări nr. 155/21.09.2023, s-a emis ordinul de începere a serviciilor de care a fost suspendată pe perioada obținerii avizelor solicitate prin Certificatul de Urbanism.
* Proiectul Tehnic a fost depus la ADR Centru în data de 21.11.2023 dar Autorizația de construire nu a fost obținut până în data de 29.11.2023. Având în vedere faptul că durata de execuție a lucrărilor, conform contractului încheiat, este de maxim 4 luni, se constată imposibilitatea finalizării proiectului până la data de 31.12.2023.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit j din OUG 36/2023 proiectul „Modernizare strada Prutului” cod SMIS 152389 a fost propus ca și proiect nefinalizat care se va finaliza funcționalitatea acestora până la data de 31 decembrie 2024

Un proiect poate fi declarat nefinalizat dacă sunt îndeplinite cumulativ următoarele condiții:

a) proiectul/operațiunea nu a fost finalizat/ă fizic sau, după caz, nu a fost implementat/ă integral până la data de 31 decembrie 2023 și/sau nu contribuie la obiectivele priorităților relevante;

b) cheltuielile efectuate de beneficiar pentru implementarea și operaționalizarea proiectului/operațiunii după data de 31 decembrie 2023 se suportă din bugetul propriu;

c) proiectul/operațiunea nu face parte din categoria proiectelor/operațiunilor etapizate sau a proiectelor/operațiunilor care sunt declarate nefuncționale

Conform art. 15 din OUG36/2023

 ART. 17 (5) Cheltuielile necesare operaționalizării proiectelor/operațiunilor nefinalizate, efectuate de beneficiari după data de 31 decembrie 2023, sunt cheltuieli neeligibile și se suportă de către beneficiari din bugetele proprii.

6) Până la data de 30 septembrie 2023, autoritățile de management ale programelor operaționale 2014—2020 emit instrucțiuni de încheiere a actelor adiționale de prelungire a duratei contractelor de finanțare care nu se finalizează în perioada de eligibilitate a cheltuielilor, respectiv până la data de 31 decembrie 2023, prin acordarea unui nou termen de finalizare, în scopul îndeplinirii integrale a obiectivelor și indicatorilor proiectelor nefinalizate și în vederea asigurării funcționalității acestora, din surse proprii ale beneficiarilor.

 ART. 18 (1) Nu pot fi încadrate ca proiecte/operațiuni nefinalizate:

a) proiectele/operațiunile pentru care contractele/deciziile/ordinele de finanțare sunt în procedură de reziliere;

b) proiectele/operațiunile pentru care au fost încheiate contractele/ emise deciziile/ordinele nu au realizat progres financiar de minimum 5%, astfel cum este definit la art. 3 lit. d).

 Conform art. IV din Instrucțiunea nr. 207/31.10.2023 AMPOR, beneficiarii care solicită încadrarea proiectelor ca nefuncționale/**nefinalizat**e și prelungirea duratei peste data de 31.12.2023, în vederea finalizării integrale a activităților din fonduri proprii și atingerii indicatorilor, rezultatelor și obiectivelor propuse au față de Autoritatea de Management unele obligații:

* Inițierea până cel târziu la data de 10.12.2023, în SMIS 2014 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până la data de 31.12.24
* De a-și asuma obligațiile prevăzute de Anexa 16 OBLIGAȚII BENEFICIAR – PROIECT NEFINALIZAT al Instrucțiunii 207/31.10.2023
* Odată cu solicitarea de prelungire a duratei proiectului se va depune obligatoriu de către beneficiar Hotărârea Consiliului Local de aprobare a finalizării proiectului și a cheltuielilor estimate legate de acesta în vederea asigurării funcționalității acestuia.

Prin urmare este necesar a se aproba o hotărâre a consiliului local privind prelungirea duratei de implementare a proiectului până în 31.12.2024 și reafirmarea susținerii cheltuielilor neeligibile din bugetul local pentru acest proiect.

|  |  |  |  |  |
| --- | --- | --- | --- | --- |
| Nr. crt. | Surse de finanțare | Suma aprobată  | Plăți estimate până la 31.12.2023 | Plăți estimate până la finalizarea investiției |
| Lei |
| I | **Valoarea totală proiect, din care:** | **2.848.001,69** | **356.362,50** | **2.491.639,19** |
| I.a | Valoarea totală neeligibilă, inclusiv TVA aferent | 1.660.126,69 | 0,00 | 2.491.639,19 |
| I.b | Valoarea totala eligibilă | 1.187.875,00 | 356.362,50 | 0,00 |
| II. | **Contribuția proprie, din care:** | **1.683.884,19** | **7.127,25** | **1.676.756,94** |
| II.a | Contribuția solicitantului la cheltuieli eligibile | 23.757,50 | 7.127,25  | 16.630,25 |
| II.b | Contribuția solicitantului la cheltuieli neeligibile, inclusiv TVA aferent | 1.660.126,69 | 0,00 | 1.660.126,69 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea finalizării proiectului și a cheltuielilor estimate aferente proiectului *„*Modernizare strada Prutului”*.*

 **DPFIRURPL SPFI**

 **Director Șef Serviciu**

 **Costașuc Irma Ijac Dana**

**Direcția Tehnică**

 **Director executiv ,**

**Racz Ernest Lucian**

Întocmit. Magyary Krisztina

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

 **Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea noii durate de implementare și a cheltuielilor estimate aferente finalizării proiectului „Modernizare strada Prutului”, cod SMIS 152389 finanțat în cadrul

Programului Operațional Regional 2014-2020

 ***Consiliul local al municipiului Târgu Mureş, întrunit în şedinţă extraordinară de lucru,***

 **Având în vedere:**

Referatul de aprobare nr. 76729 din data de 29.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, privind aprobarea noii durate de implementare și a cheltuielilor estimate aferente finalizării proiectului „Modernizare strada Prutului”, finanțat în cadrul Programului Operațional Regional 2014-2020

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 7807/21.07.2022 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 9 Axa Prioritară 9: Sprijinirea regenerării economice și sociale a comunităților defavorizate din mediul urban în cadrul Programului Operațional Regional (POR) 2014-2020, Prioritatea de Investiții 9.1 - Dezvoltare Locală plasată sub Responsabilitatea Comunității (DLRC),

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** noua durată de implementare și a cheltuielilor estimate aferente finalizării proiectului „Modernizare strada Prutului”, cod SMIS 152389 finanțat în cadrul Programului Operațional Regional 2014-2020 astfel:

**alin.(1). Se aprobă** implementarea activităților proiectului „Modernizare strada Prutului”, cod SMIS 152389, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2024 *(proiect nefinalizat)*.

**alin.(2). Se aprobă** susținerea de la bugetul local după data de 31 decembrie 2023 a tuturor cheltuielilor necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

 **Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanțare Internațională, Resurse Umane, Relații cu publicul şi Logistică, Direcția Tehnică

 **Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

 - Direcției Economice,

- Direcției Tehnice

 **Viză de legalitate,**

 **Secretarul general al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**